Nordjyllands Politi arbejder nu tæt sammen med politiet i Aarhus for at finde ud af om der er forbindelse mellem Danmarks næststørste milliontyveri ved Danske Bank i Århus i går, og så det røveri af en pengetransport, som skete ved A-Z i Hjørring kort før jul. De to sager har nemlig en hel del lighedspunkter, siger vicepolitikommissær Jens Erik Poulsen fra Nordjyllands Politi i Hjørring til P4 Nordjylland: - Der er kun få dages mellemrum mellem angrebet på pengetransporterne. Der er brugt to Audier, som er stjålet hos samme nordjyske forhandler, og i begge tilfælde er der tale om fire gerningsmænd, siger Jens Erik Poulsen. Derudover kigger politiet naturligvis også på fremgangsmåden generelt, men umidelbart tyder intet på, at røveriet ved A-Z direkte har været en generalprøve på tyveriet ved Den Dansk Bank. De to Audi A4-biler til en værdi af godt en million kroner er stjålet med et par måneders mellemrum ved Bilgården Hostrup i Sulsted.

Opsummering:
Nordjyllands Politi i samarbejde om opklaring af landets næststørste røveri